BAFS วิ่ง 3% โบรกฯชี้งบ Q4/64 ขาดทุนลดลง ชูปี 65 ฟื้น เคาะเป้า 33.52 บ.
BAFS วิ่ง 3% โบรกฯชี้งบ Q4/64 ขาดทุนลดลงและจะเริ่มฟื้นตัวดีขึ้นในปี 65 คาดหากจัดหาอุปทานเชื้อเพลิงเพิ่มเติมให้กับท่อเชื้อเพลิงสายเหนือได้จะเป็นตัวผลักดันสำคัญต่อราคาหุ้น เคาะเป้า 33.52 บ.
10 ก.พ. 2565

ผู้สื่อข่าวรายงานว่าวันนี้ (10 ก.พ. 2565) ราคาหุ้นบริษัท บริการเชื้อเพลิงการบินกรุงเทพ จำกัด (มหาชน) หรือ BAFS ณ เวลา 15:35 น. อยู่ที่ระดับ 28.50 บาท เพิ่มขึ้น 0.75 บาท หรือ 2.70% โดยทำจุดสูงสุดที่ 29.00 บาท และทำจุดต่ำสุดที่ 28.25 บาท ด้วยมูลค่าการซื้อขาย 79.61 ล้านบาท

บล.กสิกรไทย ระบุในบทวิเคราะห์ (10 ก.พ. 2565) โดยคาดงบไตรมาส 4/2564 จะขาดทุนลดลงและจะเริ่มฟื้นตัวดีขึ้นในปีนี้ ซึ่งทางฝ่ายวิจัยคาดว่าบริษัทฯ จะสามารถจัดหาอุปทานเชื้อเพลิงเพิ่มเติมให้กับท่อเชื้อเพลิงสายเหนือได้ในปีนี้ จะเป็นตัวผลักดันสำคัญต่อราคาหุ้น นอกจากนี้ระดับมูลค่ายังน่าสนใจ Market Cap ยังต่ำกว่า Pre-covid (สิ้นปี 2562) อยู่ประมาณ 7% เปรียบเทียบกับหุ้นกลุ่มที่เกี่ยวข้องกับการท่องเที่ยวที่ Market Cap เฉลี่ยสูงกว่า Pre-covid 3% ราคาเป้าหมาย 33.52 บาท